তাদের এমন শক্তির মহড়ায় অবশেষে গত ৩মে নানিয়ারচর উপজেলা পরিষদের চেয়ারম্যান এবং জেএসএস সংস্কার নেতা শক্তিমান চাকমাকে প্রাণ দিতে হয়েছে। ঘটনাস্থলে তার সাথে তার সংগঠনের আরেক নেতা রূপম চাকমাও গুলিতে গুরুতর আহত হয়ে প্রাণে বেঁচে যায়। ৫মে ইউপিডিএফ গণতান্ত্রিক নেতা তপন জ্যোতি চাকমা চেয়ারম্যান শক্তিমান চাকমার শেষ কৃত্যে অংশ নিতে আসার সময় তার গাড়ি বহরে হামলা চালিয়ে একদল দুর্বৃত্ত তাকে গুলি করে হত্যা করে। এসময় ঘটনাস্থলে তার সাথে থাকা তার সংগঠনের তিন নেতা এবং তাদের সাথে থাকা একজন বাঙালি ড্রাইভারকেও হত্যা করা হয়।